Грыбы  
*Артур Вольскі*

З моху выгнуўся гарбок.

А пад ім сядзіць грыбок.

Гэй, грыбок баравы!

Не хавай галавы.

Паблукаю па бару —

усе грыбочкі пабяру!

А сінічка :

— Цінь­цінь,

і для іншых

кінь­кінь!

Будзе ўсю зіму вавёрка

без грыбочкаў плакаць горка.

Слёзы — градам з вачанят:

— Чым карміць ваверчанят?!

Я схаваў адразу ножык.

У мяне — паўнюткі кошык.

Лепш парадую вавёрку

і грыбоў пакіну горку

на пянёчку ля сасны,

каб хапіла да вясны...

Эх, і смачныя грыбочкі —

проста з лесу, а не з бочкі!